### NN 15/2016 (17.2.2016.), Obvezatne upute broj MLN II - o obrascima za postupak kandidiranja i provedbu prijevremenih izbora za zamjenika župana Šibensko-kninske županije iz reda pripadnika srpske nacionalne manjine te zamjenika općinskog načelnika Općine Jagodnjak iz reda pripadnika hrvatskog naroda

DRŽAVNO IZBORNO POVJERENSTVO REPUBLIKE HRVATSKE

405

Na osnovi članka 48. Zakona o lokalnim izborima (»Narodne novine«, broj 144/12) Državno izborno povjerenstvo Republike Hrvatske donijelo je

OBVEZATNE UPUTE BROJ MLN II

O OBRASCIMA ZA POSTUPAK KANDIDIRANJA I PROVEDBU PRIJEVREMENIH IZBORA ZA ZAMJENIKA ŽUPANA ŠIBENSKO-KNINSKE ŽUPANIJE IZ REDA PRIPADNIKA SRPSKE NACIONALNE MANJINE TE ZAMJENIKA OPĆINSKOG NAČELNIKA OPĆINE JAGODNJAK IZ REDA PRIPADNIKA HRVATSKOG NARODA

1. U pripremi i provedbi prijevremenih izbora zamjenika župana Šibensko-kninske županije iz reda pripadnika srpske nacionalne manjine te zamjenika općinskog načelnika Općine Jagodnjak iz reda pripadnika hrvatskog naroda, raspisanih Odlukom Vlade Republike Hrvatske, klasa: 022-03/16-04/12, urbroj: 50301-09/06-16-2, od 11. veljače 2016., primjenjivat će se:

1.1. Obrasci propisani Obvezatnim uputama Državnog izbornog povjerenstva Republike Hrvatske LS II o obrascima za postupak kandidiranja i provedbu izbora za članove predstavničkih tijela jedinica lokalne i područne (regionalne) samouprave (»Narodne novine«, broj 44/13), i to:

– OLS-5 – Izjava o prihvaćanju dužnosti članice/člana stalnog sastava izbornog povjerenstva za provedbu izbora – za članove predstavničkih tijela jedinica lokalne i područne (regionalne) samouprave i za općinske načelnike, gradonačelnike, župane te njihove zamjenike,

– OLS-6 – Izjava o prihvaćanju dužnosti članice/člana proširenog sastava izbornog povjerenstva za provedbu izbora – za članove predstavničkih tijela jedinica lokalne i područne (regionalne) samouprave – za općinske načelnike, gradonačelnike, župane te njihove zamjenike,

– OLS-7 – Izjava o prihvaćanju dužnosti članice/člana biračkog odbora za provedbu izbora – za članove predstavničkih tijela jedinica lokalne i područne (regionalne) samouprave i za općinske načelnike, gradonačelnike, župane te njihove zamjenike,

– OLS-8 – Rješenje o imenovanju stalnoga sastava općinskog/gradskog izbornog povjerenstva,

– OLS-9 – Rješenje o određivanju biračkih mjesta i

– OLS-10 – Rješenje o imenovanju biračkog odbora.

1.2. Obrasci propisani Obvezatnim uputama Državnog izbornog povjerenstva Republike Hrvatske MLN II o obrascima za postupak kandidiranja i provedbu izbora za zamjenike općinskih načelnika, gradonačelnika i župana iz reda pripadnika nacionalnih manjina odnosno iz reda pripadnika hrvatskog naroda (»Narodne novine«, broj 44/13), i to:

– OMLN-1 – Prijedlog kandidatkinje/kandidata političke stranke/političkih stranaka za izbor zamjenika općinskog načelnika/gradonačelnika/župana iz reda pripadnika nacionalnih manjina,

– OMLN-2 – Prijedlog kandidatkinje/kandidata grupe birača za izbor zamjenika općinskog načelnika/gradonačelnika/župana iz reda pripadnika nacionalnih manjina

– OMLN-3 – Prijedlog kandidatkinje/kandidata političke stranke/političkih stranaka za izbor zamjenika općinskog načelnika iz reda pripadnika hrvatskog naroda,

– OMLN-4 – Prijedlog kandidatkinje/kandidata grupe birača za izbor zamjenika općinskog načelnika iz reda pripadnika hrvatskog naroda,

– OMLN-5 – Očitovanje o prihvaćanju kandidature,

– OMLN-6 – Glasački listić za izbor zamjenika općinskog načelnika/gradonačelnika ili župana iz reda pripadnika nacionalnih manjina,

– OMLN-7 – Glasački listić za izbor zamjenika općinskog načelnika iz reda pripadnika hrvatskog naroda,

– OMLN-8 – Zapisnik o radu biračkog odbora za izbor zamjenika općinskog načelnika/gradonačelnika iz reda pripadnika nacionalnih manjina odnosno iz reda pripadnika hrvatskog naroda,

– OMLN-9 – Zapisnik o radu biračkog odbora za izbor zamjenika župana iz reda pripadnika nacionalnih manjina,

– OMLN-10 – Zapisnik o radu općinskog/gradskog izbornog povjerenstva za izbor zamjenika općinskog načelnika/gradonačelnika iz reda pripadnika nacionalnih manjina odnosno iz reda pripadnika hrvatskog naroda,

– OMLN-11 – Zapisnik o radu općinskog/gradskog izbornog povjerenstva za izbor zamjenika župana iz reda pripadnika nacionalnih manjina,

– OMLN-12 – Zapisnik o radu županijskog izbornog povjerenstva za izbor zamjenika župana iz reda pripadnika nacionalnih manjina,

– OMLN-13 – Glasački listić za ponovljene izbore – drugi krug izbora za izbor zamjenika općinskog načelnika/gradonačelnika ili župana iz reda pripadnika nacionalnih manjina,

– OMLN-14 – Glasački listić za ponovljene izbore – drugi krug izbora za izbor zamjenika općinskog načelnika iz reda pripadnika hrvatskog naroda.

1.3. Obvezatne upute broj MLN III – Postupak kandidiranja za zamjenike općinskih načelnika, gradonačelnika i župana iz reda pripadnika nacionalnih manjina, odnosno iz reda pripadnika hrvatskog naroda, (»Narodne novine«, broj 44/13).

1.4. Obvezatne upute broj LS IV, LN IV i MLN IV – o načinu uređenja biračkog mjesta (»Narodne novine«, broj 44/13), u dijelu u kojem se navedene Obvezatne upute odnose na izbor zamjenika župana iz reda pripadnika nacionalne manjine te zamjenika općinskog načelnika iz reda pripadnika hrvatskog naroda.

2. Ove Obvezatne upute stupaju na snagu 18. veljače 2016. i objavit će se u »Narodnim novinama«.

Klasa: 013-06/16-03/02

Urbroj: 507/18-16-3

Zagreb, 15. veljače 2016.

Predsjednik

Branko Hrvatin, dipl. iur., v. r.

15 17.02.2016 Obvezatne upute broj MLN II - o obrascima za postupak kandidiranja i provedbu prijevremenih izbora za zamjenika župana Šibensko-kninske županije iz reda pripadnika srpske nacionalne manjine te zamjenika općinskog načelnika Općine Jagodnjak iz reda pripadnika hrvatskog naroda